cyanic-selkie/wikianc huggingface dataset:
Ene Pill
Teoseid
Üle 10 teadustrükise, sh 3 monograafia (kaasautor).
Tähtajaline hoius
Tähtajaline hoius on hoius, mille puhul pannakse kokkulepitud summa kokkulepitud ajaks panka hoiule ning see summa teenib selle aja jooksul kindlat intressi.
Kokkulepitud intressi tagab pank. Mida pikem on hoiuse tähtaeg, seda suurem on makstav intress. Pank võib kehtestanud tähtajalise hoiuse avamiseks miinimumsumma. Summa võib olla näiteks 100 või 300 eurot sõltuvalt pangast. Tähtajalise hoiuse puhul ei ole üldjuhul võimalik kokkulepitud perioodil teha täiendavaid sissemakseid ega väljamakseid. Kui hoiustaja soovib oma raha varem ehk enne hoiuse lõpptähtaja saabumist kasutada, kaotab ta üldjuhul õiguse intressile ehk talle tagastatakse üksnes hoiusele paigutatud summa.
Suurim risk tähtajalise hoiuse puhul on panga võimalik pankrot. Kuid hoiused on tagatud kuni 100 000 euro ulatuses hoiustaja kohta ühes pangas. Teenitud tulult peab maksma tulumaksu.
Kellele tähtajaline hoius sobib
Tähtajaline hoius sobib inimesele, kes ei soovi võtta suuri riske
Tähtajaline hoius sobib ka lühiajaliste investeeringute korral, kui hoiustaja ei ole valmis investeerima toodetesse või teenustesse, mille väärtus võib lühemas ajaperspektiivis ka kahaneda.
Tähtajalise hoiuse kasuks otsustades on oluline kindlasti teada kui pikka aega pole hoiustajal vaja tähtajalisele hoiusele paigutatavat raha kasutada.
Pangahoiusega ei kaasne teenustasusid
Hoiust ei pea avama samas pangas, kus igapäevaselt arveldatakse, vaid võib valida panga, kes pakub kõige suuremat intressi, sest pangahoiused on riiklikult tagatud ka panga pankroti korral. Teises pangas hoiuse avamise eelduseks on arvelduskonto avamine ning see on tasuta. Seega ei kaasne tähtajalisele hoiusele, kasutus- või kogumishoiusele raha panemisega täiendavaid kulusid. Hoiuselt teenitud intressilt tuleb maksta tulumaksu.
Shahram Shabpareh
Shahram Shabpareh (pärsia keeles شهرام شب‌پره; sündinud 6. veebruaril 1948) on Iraani poplaulja ja laulukirjutaja.
Karjäär
Ta alustas karjääri trummimängijana 1960. aastate alguses, kui ta oli 13 aastat vana. 17-aastaselt hakkas ta esinema ansambliga Rebells. Pärast 1979. aasta islamirevolutsiooni ei saanud paar aastat varem Californiasse elama asunud Shahram enam kodumaale naasta. Sellest ajast saadik on ta elanud Ameerika Ühendriikides. Oma 50-aastase karjääri jooksul on ta saanud populaarseks artistiks Iraani inimeste seas. Tema kontserte on hästi vastu võtnud iraanlased üle kogu maailma. Shahram on pärsia talendisaate kohtunik.
Rosche ühisvald
Rosche on valdade ühendus (Samtgemeinde) Uelzeni kreisis Alam-Saksimaal Saksamaal. Selle pindala on 210,21 km². 31. detsembril 2017 elas seal 6711 inimest. Selle keskus on Rosche.
Erwin Teufel
pisi|Erwin Teufel (juulis 2011) Erwin Teufel (sündinud 4. septembril 1939 Rottweilis) on Saksamaa poliitik, Saksamaa Kristlik-Demokraatliku Liidu liige.
6. novembril 2000 anti talle Maarjamaa Risti II klassi teenetemärk, tunnustades tema tööd Baden-Württembergi liidumaa peaministrina.
19. aprillil 2005 astus ta peaministri kohalt tagasi, mispeale Saksamaa meedias kirjutati: "Joseph Ratzinger valiti paavst Benedictus XVIks, Teufel (saksa keeles "kurat") astus tagasi."
Ḩalāl
Ḩalāl (araabia keeles حلال 'lubatud') on šariaadi mõiste lubatud asjade ja tegevuste kohta. Sõna kasutatakse sageli seoses söögiga. Vastand on keelatud tegevused ḩarām.
Jänusmäe tamm
Jänusmäe tamm (ka Uuepargi tamm) on kaitsealune tamm Rapla maakonnas Rapla vallas Raikkülas endise Raikküla mõisa lähedal. Puu võeti kaitse alla 1959.
Puu ümbermõõt on 533 cm (mõõdetuna 0,6 m kõrguselt) ja kõrgus 24 m.
Jari Ehrnrooth
pisi|Jari Ehrnrooth (2011) Jari Ehrnrooth (sündinud 19. augustil 1959 Ilomantsi vallas) on Soome filosoof.
Jüri Pere
Noorusaastate jahikire on asendunud vereta jaht, kus tema fotod on pälvinud ka auhindu.
Jari Ehrnrooth
Välislingid
Mikko Lagerspetz. Vabaneda vabaduse kütkest. (arvustus ja analüüs raamatule "Hästi toimiv ühiskond. Heaolu ja heaelu").
Jüri Pere
Fotograafiaga tegeleb tõsisemalt alates 1972. aastast.
Ta on Eesti Metsateenijate Ühingu liige.
Marcelle
Marcelle oli tegutsemise ajal Tallinna kohvikutest ainus, kus alkoholi ei müüdud.
Marcelle oli tuntud ka selle poolest, et aastast 1925 tegutses seal Eesti esimene elukutseline džässorkester The Murphy Band.
Lauanuga
pisi|Lauanoad Lauanuga on üks vanemaid söögiriistu. Tänapäeval kasutatakse seda enamasti koos kahvliga. Nuga tarvitatakse enamasti toidu tükeldamisel ja kahvlile lükkamisel; täpsem kasutus sõltub konkreetse piirkonna lauakommetest.
Algselt tarvitati söögilauas tavalisi teravaid nuge, et tükeldada tahket toitu, mis pandi suhu käega. Kahvlid levisid Euroopas alles keskajal. Nüüdisajal on lauanoad ohutuse huvides enamasti nürid või kergelt sakilise servaga.
Lauanoa kõrval pruugitakse söömisel ka mitmesuguseid spetsiifilisemaid nuge nagu võinuga ja juustunuga.
Ajalugu
Ümara otsaga lauanugade levikule pani aluse Prantsuse kardinal Richelieu, kes käskis 13. mail 1637 oma lauanugade otsad ümaraks viilida. Tema eesmärgiks oli vabaneda külaliste kombest hambavahede puhastamisel nugasid kasutada. See muudatus hakkas õukonnas kiirelt levima ja peagi andis ka Louis XIV välja korralduse pärssimaks terava otsaga lauanugade kasutamist.
Benedict Cumberbatch
Benedict Timothy Carlton Cumberbatch (sündinud 19. juulil 1976) on inglise filmi- ja teatrinäitleja.
Tema tuntumad rollid on osatäitmised filmides "Amazing Grace" (2006), "Lepitus" ("Atonement", 2007), "Plekksepp, rätsep, sõdur, nuhk" ("Tinker Tailor Soldier Spy", 2011), Star Trek Into Darkness (2013), "The Imitation Game" (2014), "Doctor Strange" (2016) ja "Avengers: Infinity War" (2018) ning seriaalides "Hawking" (2004), "Last Enemy" (2008), "Small Island" (2009) ja "Sherlock" (2010).
Filmides "Kääbik: Ootamatu teekond" (2012) ja "Kääbik: Sinna ja tagasi" (2013) luges Benedict Cumberbatch draakon Smaugi teksti.
2015. aasta alguses abiellus Benedict Cumberbatch Sophie Hunteriga. Neil on kolm last. Nad elavad Londoni põhjaosas.
Inglise keeles kutsutakse Cumberbatchi austajannasid cumberbitch ' ideks.
Jefim Stepanov
Jefim Nikolajevitš Stepanov (vene keeles Ефим Николаевич Степанов; sündinud 10. novembril 1950 Tompo rajoonis Jakuudi ANSV-s) on jakuudi näitleja ja teatripedagoog, Sahha rahvakunstnik.
Ta on Oiunski-nimelise Sahha akadeemilise teatri näitleja. Ta on teinud ka mitu lavastust. Lisaks tööle teatris tegutseb ta õppejõu ja teatripedagoogina Arktika Riiklikus Kunstide ja Kultuuri Instituudis, kus ta juhatab teatrikunsti kateedrit.
Talle anti 1999. aastal Venemaa Föderatsiooni riiklik preemia Leari rolli eest Sahha teatri lavastuses "Kuningas Lear" (William Shakespeare'i tragöödia alusel; esietendus toimus 1997. aastal )
Haridustee
Pärast Štšepkini-nimelise Kõrgema Teatrikooli lõpetamist näitekunsti erialal 1974. aastal Moskvas asus ta näitlejana tööle Jakuudi draamateatrisse.
Film
2009. aastal mängis ta Andrei Borissovi lavastatud mängufilmis "Taina Tšingis Haana" ("Тайна Чингис Хаана") Tšingis-khaani ülemšamaan Hohotšoi rollis.
Tunnustus
pisi|90px| [[Venemaa Föderatsiooni teeneline kunstnik| Venemaa teenelise kunstniku rinnamärk ]]
Leek
pisi|[[Kivisüsi|Kivisöe leek]] pisi|Küünlaleek pisi|Eri [[soolade leegid on erineva värvusega]] Leek on tule nähtav (valgust kiirgav) gaasiline osa.
Leegi tekitab tugevasti eksotermiline reaktsioon, näiteks põlemine või plahvatus, mis toimub väga väikeses ruumiosas, kuigi kaugeltki iga eksotermilise reaktsiooniga ei kaasne leek.
Leegi temperatuur on ümbritseva keskkonna omast palju kõrgem. Kui leek on nii kuum, et ioniseerib oma gaasilisi komponente, siis võib ta muutuda plasmaks.
Kui tiku leeki hoida küünlatahi kohal, siis tiku leegi kuumuse mõjul küünlavahas olevad kütuse molekulid aurustuvad. Niimoodi saavad nad astuda keemilisse reaktsiooni õhuhapnikuga. See reaktsioon on eksotermiline ja selle käigus eraldub nii palju soojust, et selle mõjul aurustub veelgi rohkem kütusemolekule. See reaktsioon stabiliseerub kiiresti ja pärast seda ei ole enam kõrvalist soojusallikat tiku näol vaja.
Leegi kõrge temperatuuri mõjul aurustunud kütusemolekulid lagunevad, tekitades mitmesuguseid mittetäieliku põlemise jääke ja vabu radikaale. Need jäägid reageerivad mitte ainult õhuhapnikuga, vaid ka omavahel. Tekib piisavalt vaba energiat, et reaktsioonide niisugustes vahesaadustes nagu CH ja C2 viiakse mõned elektronid ergastatud olekusse. Ergastatud elektronid annavad üleliigse energia ära niimoodi, et kiirgavad footoneid, mistõttu tekib nähtav valgus. Kui leek sisaldab süsiniku või mingi muu materjali põlemata osakesi ehk tahma ja leegi temperatuur elik põlemistemperatuur tõuseb, siis suureneb ka leegist eralduva elektromagnetkiirguse keskmine energia. Samal ajal vabaneb energiat ka infrapunakiirguse ehk soojuskiirgusena.
Peale hapniku saab leegi tekitamiseks kasutada ka teistsuguseid oksüdeerijaid. Vesiniku põlemine klooris tekitab samuti leegi ja põlemise tulemusena tekib gaasiline vesinikkloriidhape HCl. Veel üks võimalik segu on hüdrasiini NH2NH2 ja lämmastiktetroksiidi N2O4 segu. See segu on hüpergooliline kütus, mida sageli kasutatakse raketimootorites. Fluoropolümeere kasutatakse selleks, et nendes sisalduv fluor oleks oksüdeerijaks metallilistele kütustele.
Leegi keemiline kineetika on väga keeruline. Tavaliselt sisaldab see suurt hulka keemilisi reaktsioone ja vahesaaduseid, millest enamik on radikaalid. Näiteks biogaasi põlemist kirjeldav keemilise kineetika mudel GRI-Mech sisaldab 325 reaktsiooni 53 aine vahel.
Põlemise lähteainete ettevalmistamiseks ja kokkuviimiseks on mitu meetodit. Difusioonleegis difundeeruvad hapnik ja kütus teineteisesse ja seal, kus nad kokku puutuvad, tekib leek. Eelsegatud leegi korral on kütus ja hapnik eelnevalt segatud ja siis tekib teistsugune leek. Küünlaleek kuulub difusioonleekide hulka. See töötab nii, et kütus aurustub, tõuseb kuuma õhu laminaarsesse voolu, seguneb seejärel ümbritseva hapnikuga ja põleb ära.
Leegi värvus ja temperatuur sõltuvad põlevast kütusest. Leidub kiirgusspektri eredate joontega aineid. Analüütilises keemias kasutatakse seda efekti näiteks kindla metalli aatomite või ioonide tuvastamiseks. Pürotehnikas kasutatakse seda efekti selleks, et saada eredat mitmevärvilist tulevärki.
Värvus omakorda sõltub ka leegi temperatuurist. Seda on näha tulekahjudes, kus jahedamad leegid on punakamad ja annavad rohkem suitsu. Punast leeki põhjustab hapniku lõppemine suletud ruumis ja seetõttu kütuse mittetäielik põlemine. Punase leegi temperatuur on suhteliselt madal: tavaliselt 600–850 °C. Punane leek tähendab, et tekib suhteliselt palju vingugaasi CO, mis on iseenesest süttiv gaas, kui peaks tekkima tagasitõmme, mis sinnakanti hapnikku värske õhuga juurde toob. See on ohtlik nii tuletõrjujatele kui pärast leekide summutamist tulekahju põhjuseid ja kulgu uurivatele ametiisikutele. Põleva vingugaasi temperatuur võib olla kuni 2000 °C.
Tahkete materjalide süttimistemperatuur on umbkaudu 300 °C. Sigaret põleb temperatuuriga 700–800 °C. Tikk süttib temperatuuril 300 °C ja tema leegi temperatuur on 750–800 °C, aga puu põleb temperatuuriga 800–1000 °C. Piirituse leek ei ületa tavaliselt 900 °C, aga petrooleum põleb 1100 °C ja bensiin 1300–1400 °C leegiga. Bunseni põleti annab temperatuuri umbes 1000 °C. Küünlaleegi temperatuur on tavaliselt 1400 °C, keevituspõleti temperatuur 1600 °C ja propaanipõleti temperatuur ligi 2000 °C. Magneesium annab põlemisel leegi, mille temperatuur on 2200 °C. Keevitamisel, kui atsetüleeni leeki juhtida puhast hapnikku, võib temperatuur tõusta kuni 3000 °C. Keemilistest ainetest põleb tsüanogeen (CN)2 temperatuuril 4525 °C ja kõige kõrgema põlemistemperatuuriga keemiline aine on ditsüanoatsetüleen C4N2 (4990 °C).
pisi|[[Gaasipliit|Gaasipliidi leegid]] Isegi nii madalal temperatuuril kui +120 °C võib kütuse ja õhu segu astuda keemilisse reaktsiooni ja tekitada väga nõrgad leegid. Neid nimetatakse jahedateks leekideks. Selle nähtuse avastas Humphry Davy 1817. See protsess sõltub reageeriva segu koostise ja temperatuuri täpsest tasakaalust. Kui tingimused on õiged, siis võib see süttida iseeneslikult, välise abita. Davy uuris seda nähtust ja tegi kindlaks, et teatud tingimustel võib jahedaid leeke muuta tavalisteks, aga termini "jahe leek" leiutas alles 1929 Harry Julius Emeléus, kes esimesena tegi kindlaks nende spektri.
Leegi leviku kiirus sõltub väga paljudest asjaoludest. Mittegaasilistes keskkondades, isegi kui need on eelnevalt ette valmistatud, on leegi kiirus 3 cm/s kuni 15 m/s. Märksa kiiremini võib leek levida gaasilises keskkonnas. Kuid seda mõjutavad raskusjõud, konvektsioonivoolud, isegi hõõrdejõud jne. Sellepärast ei saa leegi leviku kiirust gaasilistes keskkondades kuigi täpselt ette näha. See ei ületa 100 m/s, aga kui põlemine on plahvatuslik, siis jääb vahemikku 300–1000 m/s. Tehistingimustes on detonatsioonil saavutatud siiski kiirus üle 1000 m/s.
pisi|Leek kaalutuses Aastal 2000 tegi NASA kindlaks, et leegi moodustumisel ja põlemisel on gravitatsioonil küll kaudne, aga tähtis roll. Hariliku gravitatsiooni tingimustes sõltub leegi kuju konvektsioonist. Tahm kipub kerkima leegi tippu (nii on näiteks põleva küünlaga), muutes selle kollaseks. Seevastu mikrogravitatsiooni või kaalutuse tingimustes konvektsioon lakkab ega kanna enam põlemise jääke leegi juurest ära. Leek muutub kerakujuliseks, sinakaks ja tõhusamaks. Sellele nähtusele on mitu võimalikku selgitust. Kõige tõenäolisem on nendest hüpotees, et kaalutuses jaotub temperatuur leegi sisemuses ühtlasemalt, nii et põlemine on täielik ja tahma ei tekigi. NASA katsed on näidanud, et kaalutuses toimuvad mõned põlemise protsessid teistmoodi kui normaalgravitatsioonis, mistõttu rohkem kütuseosakesi oksüdeerub täielikult ega muutu tahmaks. Need avastused on rakendusteaduste ja tööstuse jaoks potentsiaalselt olulised, sest võimaldavad välja töötada meetodeid kütuse tõhusamaks põletamiseks.
Peetri park
Peetri park on 1 hektari suurune haljasala Rae vallas Peetri aleviku keskuses. Enamus puid on parki istutatud Peetri keskuse aktiivse arendustegevuse ajal 2000. aastatel, seetõttu on puud üsna noored ja väiksed. Suhteliselt hõredas pargis asub ka aleviku keskuse jõulukuusk, mis talvel on illumineeritud elektriküünaldega. Pargis on valgustatud jalgrajad ja istepingid.
Alates 2011. aastast peetakse Peetri pargis Peetri Seltsi eestvedamisel ühel augustikuu laupäeval Peetri laata, mis on Peetri elanike seas muutunud väga populaarseks ürituseks.
Peetri pargi järgi on nimetatud pargi idaküljelt mööduv Pargi tee.
Vladimirovo (Kaliningradi oblast)
Kuni 1946. aastani kandis saksakeelset nime Tharau (preisi keeles Toraw, poola keeles Tarowo, leedu keeles Toruva).
Vladimirovo on keskuseks 10 naaberkülale:
Kärdla Vabrikutööliste Luubisõidu ja Kalapüügi Selts
Kärdla Vabrikutööliste Luubisõidu ja Kalapüügi Selts (lühemalt Luubisõidu ja Kalapüügi Selts) oli Kärdlas tegutsenud kalurite selts. Selts asutati 1898 Ernest von Ungern-Sternbergi eestvõttel. Seda seltsi loetakse esimeseks kalurite seltsiks Eestis.
Coop Ühiskaubandusmuuseum
Coop Ühiskaubandusmuuseum (varem ETK Ühiskaubandusmuuseum) on Coop Eesti alluvusse kuuluv muuseum, mis tutvustab ühiskaubanduse tekkimist ja arengut Eestis. Muuseum asub Coop Eesti Logistikakeskuse hoones Rae valla Soodevahe külas.
Muuseum asutati 1974.
Tuberiku vaher
Tuberiku vaher on kaitsealune vaher Rapla maakonnas Kehtna vallas Pae külas endise Rehe talu alal. Puu võeti kaitse alla 1961. 2019. aastaks oli puu hävinud ja arvati kaitse alt välja.
Ants Maiste
Ants Maiste (28. oktoober 1924 Räpina – 18. august 1989 Põlva) oli eesti kergejõustiklane (odaviskaja) ja sporditegelane.
Aastatel 1943–1953 võistis ta Eesti kergejõustiku meistrivõistlustel odaviskes 2 kulda, 2 hõbedat ja 2 pronksi. Aastatel 1951–1953 tuli odaviskes kolmel korral üleliiduliseks maanoorte meistriks.
Ta oli aastatel 1950–1952 ja 1959–1984 Põlva rajooni TSN Täitevkomitee Kehakultuuri- ja Spordikomitee esimees. Aastatel 1952–1955 oli ta Eesti NSV Vabatahtliku Spordiühingu Kolhoosnik Põlva rajooninõukogu esimees. Aastatel 1955–1959 töötas ta Põlva Keskkooli kehalise kasvatuse õpetajana. Aastatel 1985–1989 oli ta Põlva Spordikooli instruktor.
Lepikon torppa
pisi|Lepikon torppa (2005) Lepikon torppa on Urho Kekkose sünnikodu Pielavesi vallas paari kilomeetri kaugusel Pielavesi kirikukülast. Maja aadress on Urho Kekkosentie 121 ja geograafilised koordinaadid 63°13′17″N, 26°47′01″E.
Torppa tähendab selles nimes 'torparimaja'. Lepikon on omastav nimest Lepikko, mis tähendab 'lepik'. Nimi lähtub maja taga kasvavast ilusast lepikust. Kogu ümbruskond kannab tänapäeval nime Lepikko.
Maja on olnud muuseum Kekkose presidendiajast saati. Muuseum on avatud suviti. Seal on ka kohvik ja kauplus ning sealt saadetavate postkaartide jaoks on eritempel.
Tähtsus
Kekkonen rääkis, et ta on kasvanut suitsutares, rõhutades sellega oma rahvalikkust. 1949. aastal, kui Kekkonen esimest korda presidendiks kandideerides 1950. aasta valimiste kampaaniat tegi, retušeeriti tema sünnikodu fotolt korsten välja, et rõhutada, et Kekkonen on "suitsutare poiss". Kui Keskerakonna sekretär Seppo Kääriäinen 1983. aastal Moskvas visiidil käis, viis ta kingiks Kekkose sünnikodu juurest võetud mulda maarjakasest tehtud karbis. Kääriäise sõnul oli see parim kink, mida isamaal oli pakkuda.
Museovirasto on võtnud Lepikon torppa arvele riikliku tähtsusega ehitatud kultuurkeskkonnana.
Ajalugu
Hoone valmis 1860. aastatel, kui see kujundati ümber sauniku (mäkitupalainen) majast torparimajaks. Nimi on pandud selle taga kasvava lepiku järgi. Algul oli tegu rehetoaga suitsutarega. Urho isa Juho Kekkonen ostis maja Lehto talult suvel 1900. Hoone hangiti Juho Kekkose tööpiirkonna lähedalt. Kuigi seda nimetati torparimajaks, ei olnud Kekkosed torparid, vaid vaesed maainimesed, kes tõusid keskklassi. Juho Kekkonen ehitas majja korstnaga kamina juba enne Urho Kekkose sündi. Kaminasse tehti pliit. Juho Kekkonen tegi ümarpalkidest seinad ümber praegusele kujule, eemaldas õrred, mis suitsutaredes tavaliselt olid, andis akendele praeguse suuruse ja kuju ning ehitas majja läbikäidava esiku ja kaks uut kambrit, millest ühte hakati kasutama sahvrina.
Urho Kekkonen sündis 3. septembril vanemate esimese poisina õues asuvas suitsusaunas. Majas elas mõnikord ka parvepoisse. Kui Urho Kekkonen oli kuueaastane, kolis pere ära. Oma mälestustes räägib Kekkonen, et Eduskunna esimehena külastas ta seda maja mitu korda. Hoone vahetas mitu korda omanikku ja selle välimust muudeti: teine korrus ehitati peale ja maja vooderdati laudadega.
Unity (kasutajaliides)
Unity on Canonical Ltd. loodud kestliides töölauakeskkonna GNOME jaoks, mida kasutab Ubuntu operatsioonisüsteem.
Gabori filter
Gabori filter on lineaarfilter, mida kasutatakse paljudes pilditöötlusrakendustes servade tuvastamiseks, tekstuurianalüüsiks ja tunnuste eraldamiseks. Nende filtrite abil saab ligikaudselt hinnata teatud rakkude omadusi. On leitud, et Gabori filtril on optimaalsed lokaliseerimisomadused nii ruumilises kui ka sagedusvahemikes ja seega sobivad need hästi tekstuuri eraldamiseks. Gabori filter on ribapääsfiltrite eriklass, ehk nad lubavad teatud sageduste ribasid läbi ja lükkavad teised tagasi. Gabori filtrit võib vaadelda kui kindla sageduse ja orientatsiooniga siinussignaali, mida kontrollib Gaussi laine. Gabori filtrid on orientatsioonitundlikud filtrid, mida kasutatakse serva- ja tekstuuri analüüsimiseks. See on nimetuse saanud Dénes Gábori järgi. Gabori filter on matemaatiliselt struktureeritud nii, et see suudab hallata pildi erinevaid kujusid, suuruseid ja sujuvustasemeid. Teatud suunas orienteeritud Gabori filter annab tugeva vastuse määratud suunas sihtkujutiste asukohtadele.
Parameetrid
Gabor filtri parameetrid näitavad, kuidas ta töötab ja millistele funktsioonidele reageerib. Filtril on reaalne ja imaginaarne komponent, mis tähistavad suundasid. Neid saab kasutada koos kompleksarvuna või eraldi imaginaar ja reaalarvuna. Lainepikkus kontrollib Gabori funktsiooni ribade laiust, mida suurem lainepikkus, seda paksemad ribad. Normaali orientatsioon kontrollib Gabori funktsiooni suunda, 90 kraadine orientatsioon viitab horisontaalsele suunale, 0 kraadine, vertikaalsele suunale. Kuvashe kontrollib funktsiooni pikkust, mida suurem kuvasuhe määratakse, seda lühemana kujutatakse Gabori funktsiooni. Standardhälve kontrollib funktsiooni laialivalguvust, ehk mida väiksem on standardhälve, seda rohkem on ribad kokkusurutud, ja mida suurem, seda laiemate vahedega näeb funktsiooni ribasid.
pisi|paremal|λ – lainepikkus, Ө — Normaali orientatsioon, Ψ — faasinihe, σ – standardhälve, ɣ – ruumiline kuvasuhe
Pilditöötluses on Gabori funktsioonid ideaalsed mitmekeelses dokumendis oleva sõna tuvastamiseks. Komplekssetest dokumendipiltidest (nii hallidest kui ka värvilistest) on kasutatud erineva sagedusega ja eri suundadega Gabori filtreid, mis on mõeldud ainult tekstipiirkondade lokaliseerimiseks ja eraldamiseks, kuna tekst on rikas kõrgsageduskomponentide poolest. Gabori filtreid on laialdaselt kasutatud ka mustrite analüüsi rakendustes. Gabori ruum on väga kasulik pilditöötlusrakendustes, nagu optiline märgituvastus, silma iirise tuvastuseks ja sõrmejäljetuvastus.
Koodi näited
Gabori kernelit saab ehitada Pythonis kasutades OpenCV teeki kasutades järgnevat koodirida:
import cv2 as cv2 gabor_kernel = cv2.getGaborKernel(ksize, sigma, theta, lambda, gamma, psi)
Antud näites viitab ksize kerneli suurusele (x,z), mis tähendab, et meil oleks x * z kernel. Sigma on standardhälve, theta on orientatsioon, lambda on lainepikkus, gamma on kuvasuhe ja psi on faasinihe.
Gabori filtri saab ka üles ehitada ilma OpenCV teeki kasutamata, kasutades järgnevat Pythoni koodi.
def gabor(sigma, theta, Lambda, psi, gamma): sigma_x = sigma sigma_y = float(sigma) / gamma nstds = 3 xmax = max(abs(nstds * sigma_x * np.cos(theta)), abs(nstds * sigma_y * np.sin(theta))) xmax = np.ceil(max(1, xmax)) ymax = max(abs(nstds * sigma_x * np.sin(theta)), abs(nstds * sigma_y * np.cos(theta))) ymax = np.ceil(max(1, ymax)) xmin = -xmax ymin = -ymax (y, x) = np.meshgrid(np.arange(ymin, ymax + 1), np.arange(xmin, xmax + 1)) x_theta = x * np.cos(theta) + y * np.sin(theta) y_theta = -x * np.sin(theta) + y * np.cos(theta) gb = np.exp(-.5 * (x_theta ** 2 / sigma_x ** 2 + y_theta ** 2 / sigma_y ** 2)) * np.cos(2 * np.pi / Lambda * x_theta + psi) return gb
Kasutusalad
Gabori filtereid on kasutatud ja kasutatakse tänapäeval erinevates valdkondades.
Mācītājmuiža
Mācītājmuiža (tõlkes Kirikumõis) on küla (mazciems) Lätis Smiltene piirkonnas Smiltene vallas. Mācītājmuiža asub valla lõunaosas. Küla asub valla keskusest Kalnamuižast 3,9, piirkonna keskusest Smiltenest 2,9 ja Riiast 136,7 kilomeetri kaugusel. Külast kirdes asub 4,5 ha suurune Mācītājmuiža järv.
Küla on kujunenud endise Smiltene kirikumõisa juurde. Mõisa uks ja portaal on kohaliku kaitse all olevad muinsusmälestised.
Aastal 2007 oli külas 43 elanikku.
Jaan Poska muuseum
pisi|Muuseumihoone septembris 2011 Jaan Poska muuseum on Tallinnas asuv muuseum.
Muuseum loodi Jaan Poska Mälestusfondi eestvõttel ja uksed avas see 2008. aastal. Muuseum asub majas, kus elas Jaan Poska.
Natalia Barbu
pisi|Natalia Barbu 2007. aasta Eurovisiooni lauluvõistlustel Natalia Barbu (sündinud 22. augustil 1979 Bălțis) on Moldova laulja.
Ta esindas Moldovat 2007. aasta Eurovisiooni lauluvõistlusel lauluga "Fight". Finaalkontserdil tuli ta 109 punktiga 10. kohale.
Toomas Urb
pisi|Toomas Urb 2019. aastal Foto: Jaan Künnap Toomas Urb (sündinud 2. detsembril 1958 Tartus) on eesti laulja ja näitleja.
Haridus
Ta lõpetas 1978. aastal Tartu õhtukeskkooli ja 1984. aastal Tallinna Riikliku Konservatooriumi lavakunstikateedri (11.lend).
Töö
Aastatel 1984–1987 töötas ta Tallinna Riiklikus Akadeemilises Draamateatris. Aastast 1989 elab Ameerika Ühendriikides, Screen Actor's Guildi liige.
Muusikaline tegevus
Juba aastakümneid on vennad Toomas ja Tarmo Urb nii Eestis kui ka Ameerikas esinenud lüüriliste kammerlike lauludega.
Üks nende armastatumaid laule on "Imeline laas" (viis: Tarmo Urb). Selle laulu sõnadeks sai pargist juhuslikult leitud luuletus, mille autoriks osutus Jaan Kross, kes oli selle 1957. aastal kirjutanud tulevasele abikaasale Ellen Niidule. Vennad Urbid esitasid seda laulu Jaan Krossi mälestuseks muusikalise järelehüüdena pärast tema surma nii Kaarli kirikus kui ka matusetalitusel Metsakalmistul, samuti Jaan Krossi 100. sünniaastapäeva tähistamisel Tallinnas veebruaris 2020.
Ekslik surmakuulutus ajalehes Postimees
17. veebruaril 2020 kuulutas Postimehe kultuuritoimetus Toomas Urbi ekslikult surnuks.
Isiklikku
Oli abielus Viire Valdmaga aastatel 1982–1987. Abielust sündisid poeg Tom-Olaf Urb ja tütar Maria Urb.
Toomas Urbi vend on Tarmo Urb. Nende isa õde oli Silvia Urb. Toomas Urbi vennapoeg on Johann Urb.
Rolle
pisi|Toomas Urb, [[Mikk Mikiver ja Eva Vilt 1983. aastal Foto: Jaan Künnap ]]
Vello Jaaska
Vello Jaaska (23. september 1936, Võru – 1. juuni 2023) oli eesti biokeemik ja botaanik.
Ta lõpetas aastal 1959 Tartu Riikliku Ülikooli matemaatika-loodusteaduskonna cum laude keemikuna. Aastatel 1961–1964 oli ta aspirantuuris Zooloogia ja Botaanika Instituudis. Aastal 1982 kaitses ta Minskis dissertatsiooniga Izofermentõ kak molekuljarno-genetitseskie markerõ v izutsenii filogeneza i mikroevoljutsii psenitzevõh (Isoensüümid molekulaar-geneetiliste markeritena nisuliste fülogeneesi ja mikroevolutsiooni uurimisel) bioloogiadoktori väitekirja (erialal biokeemia ja botaanika), doktorikraad kinnitati aastal 1984.
Ta töötas aastast 1965 Zooloogia ja Botaanika Instituudis Tartus.
Ta oli eriteadlane nisu (Triticum) perekonna taksonoomia alal. Ta pühendus isoensüümide uurimisele.
Pere
Tema abikaasa oli botaanik Vilve Jaaska. Ta on maetud Elva kalmistule.
Jerzy Szmajdziński
Ta hukkus 10. aprillil 2010 Smolenski lennuõnnetuses.
18. märtsil 2002 anti talle Valgetähe I klassi teenetemärk, tunnustades tema tööd Poola kaitseministrina.
Reggio Calabria lennujaam
Reggio Calabria lennujaam, tuntud ka kui Stretto lennujaam (Aeroporto dello Stretto), on lennujaam Itaalias Calabria maakonnas Reggio Calabria provintsis, 5 km kaugusel provintsi keskusest keskusest lõunas, Ravagnese kvartalis. Lennujaamale on antud Tito Minniti nimi.
Stretto lennujaam oli 2013. aastal reisijate arvult Calabrias Lamezia Terme järel teisel kohal, Itaalias 25. kohal.
Toomas Pill
Toomas Pill (7. jaanuar 1938 Tartu – 18. mai 2022 Austraalia) oli Eesti kirjandusteadlane.
Aleksander Ristmägi
Aleksander Ristmägi (kuni 1937. aastani Aleksander Eisvald (Alexander Eichwald); 6. november 1902 Uuemõisa vald, Saaremaa – 14. veebruar 1972 Rootsi) oli eesti maalikunstnik. 1921. aastal õppis lühikest aega Tallinnas maalikunstnik Ants Laikmaa juures. 1940. aasta sügisel asus õppima kunstikooli Pallas. Näitustel hakkas esinema 1920. aastate teisest poolest. Joonistas karikatuure ka Meie Matsi, Esmaspäeva ning huumori- ja pilkealbumisse Pisuhänd. Tema loomingu vastu hakati suuremat huvi tundma aastatel 1940–1943.
Toomas Pill
Elulugu
Toomas Pill oli ametniku poeg.
Merike Susi
Merike Susi (sündinud 7. juunil 1967 Võrus) on eesti klahvpillimängija, laulja ja laululooja.
Toomas Pill
Elulugu
Põgenes 1944 koos perega Saksamaale, läks sealt 1948 Austraaliasse. Lõpetas 1956 Homebushi gümnaasiumi, 1965 Sydney Ülikooli filoloogia erialal, 1966 omandas Uus-Lõuna-Walesi Ülikoolis raamatukoguhoidja diplomi ning õppis seal (töö kõrvalt) 1976–1980 hispaania keelt; M.A.. (rooma kirjandus, 1986, Sidney Ülikool), väitekiri "Valerius Flaccus, imitator of Vergil", B.A. vana-kreeka keeles (1991, samas), väitekiri "The Orphic Argonautica in relation to Apollonius and Valerius Flaccus", Ph.D. (antiikkirjandus, 1996, samas), väitekiri "Tradition and originality in Nonnus' Dionysiaca". Töötas 1966–1998 Uus-Lõuna-Walesi Ülikooli raamatukogus. Akadeemiliselt kuulus ta Eesti Üliõpilaste Seltsi.
Merike Susi
Lapsepõlv ja haridus
Merike sündis musikaalsete vanemate peres. Lapsepõlv möödus Võru Kandles, kus ta vanaema töötas rahvateatri kostümeerijana. Juba varases lapseeas armastas mängida klaveril kuulmise järgi lugusid, eriti meeldisid Ruja laulud. Õppis Võru Lastemuusikakoolis klaveri eriala ja lõpetas selle kiitusega 1982. aastal. Samal aastal soovis astuda Georg Otsa nimelisse Muusikakooli Tallinnas estraadiklaveri erialale, kuid sel aastal selle eriala vastuvõttu polnud, mistõttu valis ta klassikalise klaveri eriala.
Toomas Pill
Teadustöö
Avaldanud artikleid eesti kirjameestest, muistendeist, rahvausundist, etnograafiast ja hispaania kirjandusest. Osales mitmeid haruldusi sisaldava Eesti Arhiivi Austraalias trükiste korrastamisel. Esinenud ettekannetega, mille koostamiseks on kasutanud ka nimetatud arhiivis leiduvaid algmaterjale.
Tossu oja
Oja pikkus on 4,8 km, valgla pindala 5,5 km², langus 18,5 m ja lang 3,85 m/km. Oja saab alguse 67 m kõrgusel Koidu külas ning suubub Mõnnaste külas 48,5 m kõrgusel paremalt poolt Ärmä jõkke 20 km kaugusel selle suudmest. Oja kuulub Ida-Eesti vesikonda ja Võrtsjärve alamvesikonda.
Merike Susi
Muusikaalane tegevus
Pärast õpinguid muusikakoolis töötas ta algul päeviti matuseorganistina ja õhtuti restoranimuusikuna.
1992–1996 töötas ta Tallinna–Helsingi reisilaevadel muusikuna ja kruiisikorraldajana. 1996 asutas duo "Külmast võetud", mis esitas peamiselt tantsumuusikat ja salvestas ka originaalloomingut. Tuntumad laulud olid siis "Ameerika", "Sügis", "Rääkida ma võin". Aastatel 1998–2007 esines ta ansambliga Lament klahvpillimängija, taustalaulja ja lauljana. 2006. aastal osales Eesti Eurolaulu bandi koosseisus klahvpillimängija ja taustalauljana, saates Marilin Kongot; laul oli "Be 1st".
Aleksander Ristmägi
1944. aastal emigreerus Rootsi. Seal osales ta mitmel näitusel koos teiste Läti ja Eesti kunstnikega Liljevalchi Kunstihoones Stockholmis.
Merike Susi
Muusikaalane tegevus
Aastatel 2000–2009 kestis pikk koostöö ansambliga Meie Mees. 2002 aastal abiellus Kalle Susiga ning 2003. aastal sündisid kaksikud Anna ja Paula.
Aleksander Ristmägi
Isiklikku
Tema abikaasa oli luuletaja Muia Veetamm (aastast 1937 Elts Ristmägi).
Merike Susi
Soolokarjäär
2005. aastal alustas soolokarjääri, ilmus esimene singel "Äärelinna kohvik", singel "Unistuste vikerkaarel" (2006), singel "Leia see jõud" (2007).
2007–2009 oli ansambli Funki Factori eestvedaja, laulja ja klahvpillimängija.
Produtsenditöö
2010. aastal hakkas ise produtsendiks ning ilmusid singlid "Just see on see" (2010) ja "Veider vabrik"(2011).
Käoküla tamm
Käoküla tamm on kaitsealune tamm Rapla maakonnas Kohila vallas Sutlema külas "Käoküla" talu alal. Puu võeti kaitse alla 1988.
Merike Susi
Tegevuse rahvusvahelistumine
2011–2012 elas Hispaanias, pärast seda hakkas valmistuma oma debüütalbumi salvestuseks, kirjutas muusikat ja tekste. 2014. aastal ilmus debüütalbum "Üksi üksolemises", millel kõlab ta enda loodud muusika ja osaliselt ka tema tekstid. Salvestus toimus Hollandis Arnhemis Sound Vision Studios koos Hollandi tunnustatud stuudiomuusikutega. Produtsent oli George Konings.
Kristjan Priks
Kristjan Priks (sündinud 22. juunil 1977) on eesti muusik, löökpillimängija. Ta kuulub ansamblitesse Dagö ja Riffarrica ning on olnud ansamblite Vägilased ja Zetod asutaja.
Uus Anatoomikum
pisi|Uus Anatoomikum 2013. aastal pisi|Uus Anatoomikum, vaade Näituse tänavalt, 2011. Uus Anatoomikum on Tartu Ülikooli arstiteaduskonna õppehooneks ehitatud uusrenessanss-stiilis hoone, mis asub Tartus Kassitoomel aadressil Näituse tänav 2. Hoone valmis 1886–1888.
Hoone põhineb Reinhold Guleke ja Rudolf von Bernhardi projektil. See oli ülikooli suurim uusehitis 19. sajandi lõpul. Uude Anatoomikumi viidi arstiteaduskonna patoloogia ja füsioloogia instituudid, 1895. aastal ka hügieeni instituut.
2013. aasta sügissemestrist paiknevad Uues Anatoomikumis Tartu Ülikooli psühholoogia instituut ja eripedagoogika osakond. Varem asus seal Tartu Ülikooli keelekeskus.
Õppehoones on ka mälestustahvel ülikooli rektorile, füsioloog Alexander Schmidtile, kelle büst paikneb Kassitoome pargis, hoonest otse üle Näituse tänava, samuti patoloog Vjatšeslav Aleksejevitš Afanasjevile.
Elizabeth Truss
Elizabeth Mary Truss (tuntud kui Liz Truss; sündinud 26. juulil 1975 Oxfordis) on Suurbritannia poliitik, alates 6. septembrist 2022 kuni 25. oktoobrini 2022 Ühendkuningriigi peaminister, ühtlasi Ühendkuningriigi ajaloo lühima ametisoleku ajaga peaminister.
Ta on aastast 1996 Konservatiivse Partei liige. Alates 10. septembrist 2019 oli ta Suurbritannia naiste ja võrdõiguslikkuse minister ning alates 15. septembrist 2021 kuni 6. septembrini 2022 Suurbritannia välisminister.
Ta sündis aastal 1975 Oxfordis. Ta veetis oma lapsepõlveaastad Leedsis West Yorkshire'i linnkrahvkonnas.
Isiklikku
Ta on aastast 2000 abielus Hugh O'Learyga, neil on kaks tütart.
Liisi Koikson ja Vaikne Esmaspäev
Liisi Koikson ja Vaikne Esmaspäev on 2012 ilmunud Liisi Koiksoni album. Albumi tootis Tonoscope Records.
S-363
S-363 oli NSV Liidu Balti laevastiku nn Whiskey-klassi allveelaev, mis sai kuulsaks, kui sõitis 27. oktoobril 1981 Rootsi territoriaalvetes karile ja põhjustas sellega rahvusvahelise skandaali. Allveelaeva klassi järgi sai Läänes intsidendi hüüdnimeks Whiskey on the rocks (eesti: "viski kividel" ehk viski jääga). Nõukogude mereväes hakati sama klassi allveelaevu pärast seda pilamisi kutsuma "Rootsi Komsomoletsiteks".
Karilesõit
1981. aasta 27. oktoobril sõitis S-363 kogemata karile ja oli sunnitud kahe kilomeetri kaugusel Karlskrona mereväebaasist pinnale tulema. Nõukogude alus tõusis Rootsi vetes pinnale ajal, kui kuningriigi merevägi parajasti ise selles kandis uut varustust katsetas. Rootsi merevägi reageeris otsekohe ja saatis pardale selgitusi nõudma relvitu ohvitseri. Komandöri esimeste selgituste kohaselt sattusid nad Rootsi vetesse mitme üheaegse navigatsioonivea tõttu. Väite tegi kahtlaseks asjaolu, et väidetavalt sassis navigatsioonisüsteemidega alus suutis Karlskronasse jõudmiseks mööduda Rootsi rannikuvete rohketest karidest ja saartest. Järgmisena tegi NSV Liidu merevägi avalduse, mille kohaselt ajas nende aluse sinna tõsine hädaolukord. Seda avaldust õõnestas fakt, et laev polnud välja saatnud hädasignaali ja üritas alguses rootslaste eest põgeneda.
Rootslased jätkasid juurdlust ja NSV Liidu esindajate juuresolekul kuulasid üle allveelaeva komandöri, uurisid laeva logiraamatut ja seadmeid. Salaja mõõtsid nad ka radiatsioonitaset laeva kerel ja leidsid jälgi millestki, mis oli üsna tõenäoliselt tuumarelvades kasutatav uraan. See pani rootslased kahtlustama, et allveelaev on tegelikult tuumarelvastatud. Kuigi Nõukogude võimud ei kinnitanud kunagi tuumarelvade olemasolu laeval, tunnistas üks laeva meeskonnaliikmetest hiljem, et laeval oli tõepoolest ka tuumarelv. Lisaks ütles ta, et meeskonnale oli antud käsk laev ja sealhulgas ka tuumalõhkepead hävitada, kui rootslased peaksid üritama laeva vallutada.
Päästmine
Komandöri ülekuulamise ajal läks ilm tormiseks ja S-363 saatis välja punased signaalraketid. Rootsi radarijaamades segas torm seiret ja kui laev saatis välja hädakutsungi, tuvastasid jaamad piiri taga seisva Nõukogude üksuse lähedusest kaks tundmatut alust, mis lähenesid Karlskronale.
See oli kriisi ohtlikem periood. Sõjaväe ülemjuhataja küsimusele, kui kaugele võib minna, kui allveelaev peaks püüdma põgeneda, vastas tollane Rootsi peaminister Thorbjörn Fälldin: "Hoia piiri!" Rannikukahurite meeskonnad said lahinguhäire ja Rootsi õhujõud saatsid patrullima torpeedodega relvastatud lennukid ja luurelennuki. Pärast pingelist poolt tundi kohtus Rootsi sõjalaev tundmatute alustega ja tuvastas need Lääne-Saksamaa kaubalaevadena.
Laev oli karil peaaegu kümme päeva, enne kui Rootsi valitsus otsustas nii laeva kui ka selle meeskonna vabaks lasta. Rootsi puksiirid tirisid sõjalaevade kaitse all allveelaeva karilt lahti. Valitsuse istungil tehti teatavaks, et allveelaeval on tuumarelv. 5. novembril 1981 teatas peaminister Rootsi rahvale, et suure tõenäosusega on S-363 pardal tuumarelvad. 6. novembril päästeti allveelaeva otsad lahti ja see sõitis kodu poole. Vormiliselt anti laev üle Nõukogude hävitajal Obraztsovõi olnud viitseadmiralile Aleksei Kalininile rahvusvahelistes vetes umbes viie kilomeetri kaugusel. Et ilm ei lubanud üleandmist kirjalikult vormistada, siis anti allveelaev üle raadio teel.
Uued andmed
Ühes intervjuus 2006. aastal kujutas S-363 poliitohvitser Vassili Bessedin juhtunut osaliselt teistmoodi. Allveelaeval oli olnud kaks töötavat navigatsioonisüsteemi, hea väljaõppega meeskond ja komandör Guštšin oli parimate hulgast. Peale selle oli pardal staabiülem Jossif Avsjukevitš, et "anda nõu ohtlikes olukordades". Bessedini selgituse kohaselt tegi tüürimees oma arvutustes vea ja ega sattunud sinna, kuhu oli kavatsenud.
Diego Tardelli
pisi|Diego Tardelli (2011) Diego Tardelli Martins (sündinud 10. mail 1985 Santa Bárbara d'Oestes) on endine Brasiilia jalgpallur (ründav poolkaitsja ja ründaja).
Lakstene
Lakstene on küla (mazciems) Lätis Ogre piirkonna Taurupe vallas.
Diego Tardelli
Ta alustas klubikarjääri São Paulos, mille põhimeeskonnas debüteeris ta 2003. aastal. São Pauloga võitis ta 2005. aastal Lõuna-Ameerika klubide meistrivõistlused Copa Libertadorese ja tuli 2007. aastal Brasiilia meistriks. Hiljem mängis ta Brasiilia kõrgliigas veel São Caetanos, Flamengos, Atlético Mineiros, Grêmios ja Santoses. 2013. aastal võitis ta Atlético Mineiroga teist korda Copa Libertadorese. Lisaks võitis ta Atlético Mineiroga 2014. aastal Lõuna-Ameerika superkarika ja Brasiilia karika. Aastatel 2009 ja 2014 valiti ta Brasiilia kõrgliiga sümboolsesse koosseisu (mõlemal hooajal mängis ta Atlético Mineiros). 2009. aastal lõi ta Brasiilia kõrgliigas 19 väravat ja jagas Adrianoga suurima väravaküti tiitlit.
Lakstene
Küla asub valla idaosas. Seal asub Lakstene mägi (153 m). Lakstene jääb valla keskusest Taurupest 5, piirkonna keskusest Ogrest 54 ja Riiast 79 kilomeetri kaugusele. Sinna jääb Lakstene bussipeatus.
Diego Tardelli
Tardelli esimeseks välisklubiks oli Hispaania kõrgliigaklubi Real Betis, kus ta mängis ta laenul 2006. aastal. Samal aastal mängis ta laenul Hollandi kõrgliigaklubis PSV Eindhoven. Hiljem mängi ta Venemaa kõrgliigaklubis Mahhatškala Anži, Katari kõrgliigas Al-Gharafas ja Hiina kõrgliigas Shandong Luneng Taishanis.
Tardelli klubikarjääri viimaseks klubiks jäi 2021. aastal Santos.
Esimest korda kutsuti Tardelli Brasiilia koondisse 2009. aasta juulis sõprusmänguks Eestiga. Ta tegi selles mängus 12. augustil ka koondisedebüüdi. Koondisekarjääri esimesed kaks väravat lõi ta 11. oktoobril 2014 mängus Argentina vastu. Koondisekarjääri kolmanda ja viimase värava lõi ta 7. juunil 2015 sõprusmängus Mehhiko vastu. Ta kuulus Brasiilia koondisse 2015. aasta Copa Américal. Brasiilia koondises mängis Tardelli kokku 14 korda.
Rahvusvaheline tööohutuse ja töötervishoiu päev
Maailma 13 riigis – näiteks Belgias, Luksemburgis, Poolas, Portugalis, Hispaanias, Kanadas, Brasiilias jm – on see päev kuulutatud ametlikuks üleriigiliseks mälestuspäevaks ning seda tähistatakse miitingute, meeleavalduste, seminaride ja konverentsidega, millest võtavad osa ka valitsuste ja parlamentide esindajad tipptasemel.
Diego Tardelli
Nime Tardelli on ta saanud Itaalia jalgpallilegendi Marco Tardelli järgi.
Lakstene
Looduskaitse all on tammed ümbermõõtudega 4,9 meetrit ja 4,42 meetrit.
Rahvusvaheline tööohutuse ja töötervishoiu päev
2014. aasta rahvusvahelise tööohutuse ja töötervishoiu päeva teema oli "Tervishoid ja ohutus kemikaalide kasutamisel töökohas".
Lakstene
Aastal 2008 oli külas 10 elanikku.
Valtu Põhikool
Valtu Põhikool on põhikool Rapla maakonnas Kehtna vallas Kaerepere alevikus.
Kooli ajalugu algab aastast 1867. Aastal 1870 sai kooli nimeks Valtu vallakool, 1910. aastal Valtu 2-klassiline ministeeriumikool ja 1930. aastal Valtu Algkool. Aastal 1991 sai kooli nimeks Valtu Põhikool.
Maagen-klassi valvelaev
Maagen-klassi laevad olid külma sõja ajal Taanis ehitatud patrull-laevad ehk valvelaevad. Laevu oli kokku kaks ning need ei ole enam militaarkasutusel.
Ajalugu
Maagen-klassi laevad ehitati ja võeti teenistusse 1960. aastal Taanis Helsingøris. Kiilud pandi 15.01.1960, vettelaskmine toimus 19.03.1960 ja teenistusse arvamine 19.05.1960. Laevade ülesanne oli patrullteenistus Gröönimaa rannikul.
Kirjeldus
Algul paigaldati relvastuseks laevade vööribakile 40 mm Boforsi automaatkahurid, mis osutusid liiga raskeks ja vahetati mõne aasta pärast 2–20 mm Orelikoni automaatkahuri vastu tekiehitise külgedel. Eestile kingitud laeval relvastust ei olnud ja kohapeal paigaldati 2-25 mm automaatkahur 2M3, mis hiljem siiski demonteeriti.
Wolfgang Ischinger
Ta on olnud Saksamaa välisministeeriumi riigisekretär (asevälisminister), Saksamaa suursaadik Ameerika Ühendriikides ja Suurbritannias.
Parsimine
Parsimine ehk süntaksianalüüs (ka süntaktiline analüüs; inglise parsing) on protsess, milles arvutikeeles või andmestruktuurides esinevaid sõnesid analüüsitakse vastavalt loomuliku keele formaalse grammatika reeglitele. Ingliskeelne termin parsing tuleneb ladinakeelsest sõnast pars (orationis), mis tähendab osa (kõnest).
Parsimist tõlgendatakse keeleteaduse ja informaatika harudes üldjuhul erinevalt.
Traditsioonilist lauseparsimist kasutatakse tihti mingi kindla lause või sõna täpse tähenduse mõistmiseks. Sageli rõhutatakse, kui oluline on lause jaotamine lauseliikmeteks.
Arvutilingvistikas kasutatakse terminit viitamaks arvuti poolt teostatud lauseanalüüsile, mille tulemuseks on lauseosade omavahelisi süntaktilisi suhteid kujutav struktuur.
Psühholingvistikas kasutatakse terminit, kirjeldades keele mõistmist. Selles kontekstis viitab parsimine viisile, kuidas inimesed analüüsivad mingit lauset või fraasi (kõne- või kirjakeeles) vastavalt grammatikale, määratledes lauseliikmeid, süntaktilisi suhteid jne.
Traditsioonilised meetodid
Parsimine kui traditsiooniline grammatikaharjutus hõlmab teksti jaotamist lauseliikmeteks, selgitades iga liikme vormi, funktsiooni ja sünktaktilist suhet teiste liikmetega. Saadud selgitused tulenevad suuresti keele käänetest ja pööretest, mis võivad olla võrdlemisi keerukad, eriti tugevalt hääldatud keelte puhul. Selle jaoks, et parsida fraas, peab märkima kolme asja:
Lauseosadevaheliste suhete kujutamiseks kasutatakse mõnikord lausediagramme.
Psühholingvistika
Psühholingvistika kontekstis ei hõlma parsimine ainult lauses olevate sõnade liigitamist ja nendevaheliste seoste äratundmist, vaid ka lause tähenduse hindamist vastavalt süntaksi reeglitele, mis tulenevad igast järgnevast sõnast lauses. Tavaliselt parsivad lugejad lauseid osade kaupa ning üritavad pärast iga osa tõlgendada lause tähendust. Saades piisavalt informatsiooni, teevad lugejad oletuse lause järgneva sisu ja kogu tähenduse kohta. Kohates uut lauseosa, üritavad lugejad siduda seda nii varasema tõlgenduse kui ka tehtud järeldustega. Aia-tee lause efekt esineb olukorras, kus lugeja on ebamäärase sõnastuse tõttu tõlgendanud lugemise ajal lause tähendust valesti. Õige tähendus tuleb välja lause lõppu jõudes. Seega peab lugeja lauset uuesti lugema ja hindama, et selle tähendusest aru saada.
Martin Freeman
Martin John Christopher Freeman (sündinud 8. septembril 1971) on inglise televisiooni- ja filminäitleja.
Tema tuntumad rollid on osatäitmised filmides "Armastus on see..." (Love Actually, 2003) ja "Pöidlaküüdi reisijuht galaktikas" (The Hitchhiker's Guide to the Galaxy, 2005) ning telesarjades "Kontor" (2001–2003) ja "Sherlock" (2010).
Tunnustus
Doktor Watsoni rolli eest sarjas "Sherlock" anti talle 2011. aastal Briti Akadeemia teleauhind (BAFTA Awards).
Gustavia (Saint-Barthélemy)
Gustavia on Prantsusmaa meretaguse piirkonna Saint Barthélemy pealinn.
See on nime saanud Rootsi kuninga Gustav III auks.
Allergoloogia
Allergoloogia  on arstiteaduse eriala, mis tegeleb allergia ja muu ülitundlikkuse põhjuste, sümptomite ja raviga.
Allergoloogia eriteadlane on allergoloog.
Tartu parkide loend
P
pisi|[[Pirogovi park]]
R
pisi|[[Raadi park]]
T
pisi|[[Toomemägi]]
Riyo Mori
Riyo Mori (jaapani keeles 森理世 Mori Riyo; sündinud 24. detsembril 1986 Shizuokas) on jaapani tantsija ja iluduskuninganna.
Ta on neljandast eluaastast saadik balletitundides käinud. Praegu õpetab ta balletti oma tantsukoolis ja välismaal. 2007. aastal võitis ta iludusvõistluse Miss Jaapan ja samal aastal esindas Jaapanit rahvusvahelisel võistlusel Miss Universe, kus Riyo Mori krooniti maailma kauneimaks. Ta on teine jaapanlanna, kes on saanud Miss Universumiks.
Maniema provints
Maniema provints on 1. järgu haldusüksus (provints) Kongo Demokraatlikus Vabariigis.
Maniema asub riigi idaosas ning piirneb läänes Sankuru provintsiga, põhjas Tshopo provintsiga, idas Põhja- ja Lõuna-Kivu provintsiga ning lõunas Lomami ja Tanganyika provintsiga.
Provintsi halduskeskus on Kindu. Teised suuremad linnad on Kasongo, Kalima, Kampene, Kibombo, Punia, Kabambare ja Lubutu.
Provintsi läbib Lualaba jõgi.
Mumiy Troll
pisi|Bänd esinemas 2013. aastal Mumiy Troll (Мумий Тролль, aastani 1989 Муми Тролль) on Venemaa ansambel.
2001. aasta Eurovisiooni lauluvõistlusel esindas ta Venemaad lauluga "Lady Alpine Blue".
Maniema provints
Maniemas leidub muu hulgas volframi-, tantaali- ja tinamaaki ning kulda.
Viited
🇨🇩
Ed Yong
pisi|Ed Yong 2015. aastal Ed Yong (täisnimi Edmund Soon-Weng Yong; sündinud 17. detsembril 1981) on Malaisiast pärit Briti teaduskirjanik.
Raamatus "An Immense World" (2022) pöörab ta suurt tähelepanu Jakob von Uexkülli tööle ja loomade omailmadele.
Verism
Verismi olemus
Need teosed paistsid silma igapäevaelu naturalistliku kujutamise ja sündmuste tõepärase kirjeldamise poolest. Teostes olid valdavalt tegelasteks kõige tavalisemad inimesed. Käsitleti nende argipäevaseid eluolulisi sündmusi ning armusuhteid nende eheduses ja vastuoludes. Teostes olid tavaliselt esiplaanile tõstetud lihtsas jutustavas stiilis mingi konkreetse koha või piirkonna sündmused. Inimeste omavahelisi suhteid kujutati väga tõepäraselt, ilustamata või karikeerimata, sageli lausa vulgaarselt. Erilist tähelepanu äratas Itaalia kirjandus- ja kultuuriringkondades 1884 avaldatud Verga jutustustekogumikus tõsieluline Sitsiilia lugu (Scene popolari Siciliane) "Cavalleria rusticana" ("Talupoja au") ning 1896 ilmunud „dramaatilised stseenid” "La lupa" ("Hunt"). Mõlemad olid varasemate lühijutustuste dramatiseeritud edasiarendused. "Cavalleria rusticana" oli esimene uuesuunaline tõsieluline tekst, mille alusel komponeeriti ooper. pisi|Stseen ooperi "Talupoja au" esietendusest Rooma Teatro Costanzis, 1890
"Talupoja au" esimene
1888. aastal kuulutas muusikakirjastaja Edoardo Sonzogno välja võistluse ühevaatuseliste ooperite saamiseks, kuna nende järele oli teatritel suur nõudmine. Noor novaatorlik helilooja Pietro Mascagni võttis aluseks Verga näidendi, millel oli publiku hulgas juba olnud suur menu, ning komponeeris sellele umbes tunni jagu muusikat. Ta saatis oma teose (on väidetud ka, et abikaasa saatis ilma tema teadmata) Sonzogno konkursile ja võitis esimese preemia. Teos kanti ette 17. mail 1890 Rooma Teatro Costanzis ning see tekitas furoori. Otsekohe vallandus uus suund Itaalia ooperitööstuses, mida hakati kutsuma verismoks. "Cavalleria rusticanast" sai selle suuna prototüüp ning see imponeeris ka eakale tollasele Itaalia ooperikomponistide esinumbrile Giuseppe Verdile.